2012.gada 21.augustā Noteikumi Nr.569

Rīgā (prot. Nr.48 10.§)

**Grozījumi Ministru kabineta 2008.gada 19.maija noteikumos Nr.353 "Noteikumi par darbības programmas "Cilvēkresursi un nodarbinātība" papildinājuma 1.3.2.3.aktivitāti "Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana""**

Izdoti saskaņā ar

Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2008.gada 19.maija noteikumos Nr.353 "Noteikumi par darbības programmas "Cilvēkresursi un nodarbinātība" papildinājuma 1.3.2.3.aktivitāti "Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana"" (Latvijas Vēstnesis, 2008, 81.nr.; 2009, 187.nr.; 2010, 130.nr.; 2011, 44.nr.) šādus grozījumus:

1. Papildināt noteikumus ar 6.1 punktu šādā redakcijā:

"6.1 Aktivitātei pieejamais saistību apjoms, kas pārsniedz šo noteikumu 6.punktā norādīto kopējo attiecināmo finansējumu (turpmāk – virssaistības), ir 1 500 000 latu, tai skaitā Eiropas Sociālā fonda finansējums 1 295 250 latu un valsts budžeta finansējums 204 750 latu."

2. Aizstāt 8.punktā vārdus "Veselības ekonomikas centrs" ar vārdiem "Centrālā finanšu un līgumu aģentūra".

3. Izteikt 11.8.apakšpunktu šādā redakcijā:

"11.8. izskatīt Eiropas Sociālā fonda finansējuma saņēmēja iepirkumu plānu un veikt iepirkumu pirmspārbaudi atbilstoši kārtībai, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu;".

4. Izteikt 11.11.apakšpunktu šādā redakcijā:

"11.11. veikt Eiropas Sociālā fonda finansējuma saņēmēja iesniegto maksājumu pieprasījumu pārbaudi, apstiprināt attiecināmo izdevumu summas un sagatavot maksājuma uzdevumus, sagatavot apliecinājumu izdevumu deklarācijas apstiprināšanai un iesniegt to sertifikācijas iestādē;".

5. Izteikt 26.punktu šādā redakcijā:

"26. Projekta maksimālā attiecināmo izmaksu summa ir 11 598 255 lati (tai skaitā virssaistības)."

6. Papildināt noteikumus ar 26.1 un 26.2 punktu šādā redakcijā:

"26.1 Finansējuma saņēmējs šo noteikumu 65.punktā minētās atbalstāmās darbības, kuras vēl nav uzsāktas, tai skaitā pirmo iepirkumu, uzsāk vai turpina ne vēlāk kā pirmajā ceturksnī pēc grozījumu izdarīšanas vienošanās noteikumos.

26.2 Maksājumus finansējuma saņēmējam vai izdevumus par virssaistību finansējumu attiecīgi sadarbības iestāde vai finansējuma saņēmējs uzsāk veikt pirmajā pusgadā pēc grozījumu izdarīšanas vienošanās noteikumos.''

7. Izteikt 73.6.apakšpunktu šādā redakcijā:

"73.6. izmaksas, kuras radušās pēc projekta īstenošanas termiņa beigām;".

Ministru prezidents V.Dombrovskis

Veselības ministre I.Circene